“บัวหลวง” อัพเป้ากำไร JMART ปีนี้แตะ 504 ลบ. แนะซื้อเป้า 14 บ. อัพไซด์เกิน 20%
"บัวหลวง" อัพเป้ากำไร JMART ปีนี้แตะ 504 ลบ. แนะซื้อเป้า 14 บ. อัพไซด์เกิน 20% 
"บัวหลวง" อัพเป้ากำไร JMART ปีนี้โตแตะ 504 ลบ. รับทุกหน่วยธุรกิจเติบโตแข็งแกร่ง แนะซื้อเป้า 14 บ. ดันอัพไซด์พุ่งเกิน 20%
4 ก.ค. 2562

บริษัทหลักทรัพย์ บัวหลวง จำกัด (มหาชน) หรือ บล.บัวหลวง ระบุในบทวิเคราะห์ แนะนำ “ซื้อ” หุ้นบริษัท เจ มาร์ท จำกัด (มหาชน) หรือ JMART ประเมินราคาเป้าหมายที่ 14 บาท โดยคาดว่าในไตรมาส 2/62 จะมีกำไรสุทธิที่ 125 ล้านบาท โต 181% เมื่อเทียบจากปีก่อน และโต 6% เมื่อเทียบจากไตรมาสก่อน
ทั้งนี้ประเมินว่า Jmart Mobile จะมียอดขาย 1.8 พันล้านบาท ในขณะที่ JMT คาดจะมีกำไร 146 ล้านบาท โต 22% เมื่อเทียบจากปีก่อน และ J Fintech รวมถึง SINGER มีโมเมตั้มกำไรต่อเนื่องจากไตรมาส 1/62 จากการดำเนินครึ่งปีแรกในทุกหน่วยธุรกิจทำได้ดีกว้าที่ตลาดคาด
ดังนั้น บล.บัวหลวง จึงปรับกำไรปี 2562 ขึ้น 24% เป็น 504 ล้านบาท (EPS ที่ 0.7 บาท) และยังมีอัพไซด์ในการปรับกำไรขึ้นอีกจากการรับรู้รายได้ค่าขาย J FinCoin หลังจากที่ระบบ Block Chain DDLP เริ่มใช้งานในไตรมาส 3/62 นี้ (ปัจจุบันอยู่ระหว่างการ Test Run)
ขณะที่ราคาหุ้น JMART ล่าสุด ณ เวลา 11.25 น. อยู่ที่ 11.40 บาท ลบ 0.10 บาท หรือ 0.87% สู.สุดที่ 11.70 บาท ต่ำสุดที่ 11.20 บาท ด้วยมูลค่าซื้อขาย 52.60 ล้านบาท จึงยังมีอัพไซด์จากราคาเป้าหมายของบล.บัวหลวง ที่ 14 บาท อยู่ 22.81%